Aurēlija Anužīte-Lauciņa
Aurēlija Anužīte-Lauciņa (lietuviešu: Aurelija Anužytė-Laucinia; dzimusi 1973. gada 10. augustā, Panevēžā) ir lietuviešu izcelsmes Latvijas aktrise. No 1997. gada bijusi Jaunā Rīgas teātra aktrise. Filmējusies vairākās latviešu filmās: "Zirneklis" (1992), "De Granšānu ģimenes noslēpumi" (1992), "Vecās pagastmājas mistērija" (2000), "Rūgtais vīns" (2007), Homo novus (2018), kā arī seriālos "Neprāta cena", "Saldā indes garša", "Sarkanais mežs". 1992. gadā filmas "De Granšānu ģimenes noslēpumi" filmēšanas laukumā iepazinusies ar aktieri Ivaru Kalniņu. Pēc filmas iznākšanas viņi apprecējās. 1994. gadā viņiem piedzima dēls Mikus. 1999. gadā viņu laulība tika izšķirta. No 2005. gada vīrs ir uzņēmējs Andris Lauciņš un viņu laulībā dzimuši 5 bērni.